**Rammesætning for Værtskabet fremover Odense Bibliotekerne**

Igennem forløbet med Værtskabet har vi gjort os mange positive erfaringer. Sammenhængskræften blandt kolleger på kryds og tværs er øget. Vi har nu større fokus på den enkelte borger/låner og har opnået bedre og flere relationer. På sigt har vi en forventning om at øge udlånstallene på baggrund af øget synlighed i biblioteksrummet, i kraft af bedre relationer til borgerne, men også ved mere fokus på materialernes præsentation og rummenes indretning. Vi er som personale blevet mere opmærksomme på værdien af godt værtskab.

* Som personale ønsker vi at Værtskabet bliver prioriteret, og der afsættes de nødvendige ressourcer til det efter endt forløb.
* Vi ønsker at forventningsafstemme med ledelsen omkring den oprindelige vision med Værtskab. Vi ønsker som personale at lave en fælles rammesætning med ledelsen for et fremtidigt arbejde med værtskab.
* Vi forslår en Værtskabsgruppe som fortsætter efter endt forløb, sammen med en ansvarlig fra ledelsen.
* Værtskabsgruppen er selv ansvarlig for at afholde møder, udsende informationer og afholde aktiviteter samt inkludere medarbejdere på relevante møder.
* Alle medarbejdere har mulighed for at give input/ideer til gruppen.
* Vi forestiller os, at værtskabsgruppen etableres efter samme koncept som IMS-gruppen, med en basisgruppe der har ansvaret for drift og vedligeholdelse.
* Vi opfordrer til at Værtskab inkluderes på relevante møder for medarbejderne. Hvor spørgsmål og forslag viderebringes til Værtskab/basis gruppen.
* Værtskabsgruppen mødes hver 3 måned.
* Vi foreslår, at gruppen består af 1 repræsentant fra hver publikumsafdeling (7 personer) samt en leder, der har deltaget i værtskabskurserne.